Komission tiedonanto Euroopan parlamentille EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön toimintaohjelmasta nuorisoalalla Euroopan laajuisesti toimivien organisaatioiden tukemiseksi (2004−2006) /* KOM/2004/0005 lopull. - COD 2003/0113 */





KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön toimintaohjelmasta nuorisoalalla Euroopan laajuisesti toimivien organisaatioiden tukemiseksi (200422006) 2003/0113 (COD) KOMISSION TIEDONANTO EUROOPAN PARLAMENTILLE EY:n perustamissopimuksen 251 artiklan 2 kohdan toisen alakohdan mukaisesti neuvoston vahvistamasta yhteisestä kannasta Euroopan parlamentin ja neuvoston päätöksen tekemiseksi yhteisön toimintaohjelmasta nuorisoalalla Euroopan laajuisesti toimivien organisaatioiden tukemiseksi (200422006) 1. TAUSTAA Ehdotus toimitettiin Euroopan parlamentille ja neuvostolle (asiakirja KOM(2003) 272 lopullinen - 2003/0113(COD): // 3.6.2003 Euroopan talous- ja sosiaalikomitea antoi lausuntonsa: // 24.9.2003 Euroopan parlamentti antoi lausunnon ensimmäisessä käsittelyssä: // 6.11.2003 Neuvosto pääsi asiasta poliittiseen yhteisymmärrykseen: // 24.11.2003 Yhteinen kanta vahvistettiin: // 22.12.2003 2. KOMISSION EHDOTUKSEN TARKOITUS Ehdotus perustuu perustamissopimuksen 149 artiklaan, ja sillä pyritään edistämään nuorten osallistumista aktiivisen Euroopan kansalaisuuden harjoittamiseen kansalaisyhteiskunnan kautta. Ohjelmalla tuetaan nuorisoalalla Euroopan laajuisesti toimivien organisaatioiden työohjelmiin kuuluvia käynnissä olevia toimia. Organisaatioiden toimien on edistettävä yhteisöjä tukevien toimien kehittämistä nuorisoalalla. Ohjelmalla tuetaan myös Euroopan nuorisofoorumin käynnissä olevaan ohjelmaan kuuluvia toimia, sikäli kuin niillä edustetaan ja koordinoidaan valtiosta riippumattomia nuorisoalan järjestöjä Euroopan unioniin nähden ja välitetään nuorisoa koskevaa tietoa EU:n toimielimille. Tukea on useiden vuosien ajan myönnetty nuorisoalalla Euroopan laajuisesti toimiville organisaatioille talousarvion osasta A (A-3023, jolla yhteisrahoitetaan Euroopan nuorisofoorumin toimintakustannuksia, ja A-3029, jolla tuetaan valtiosta riippumattomia kansainvälisiä nuorisojärjestöjä). Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetussa neuvoston asetuksessa (EY, Euratom) N:o 1605/2002 ja päätöksessä siirtyä komission talousarviossa toimintoperusteiseen budjettirakenteeseen edellytetään perussäädösten antamista kaikista tukitoimista, jotka aiemmin rahoitettiin talousarvion komissiota koskevan pääluokan osaan A (hallintomäärärahat) merkityistä määrärahoista. Tämän päätösluonnoksen tavoitteena on luoda perussäädös toiminta-avustusten myöntämiselle nuorisoalalla Euroopan laajuisesti toimiville organisaatioille kolmeksi vuodeksi (2004-2006), kunnes uusi nuoriso-ohjelma tulee voimaan vuoden 2007 alussa. Uudessa ohjelmassa nuorten osallistuminen on keskeinen prioriteetti, ja tuki valtiosta riippumattomille nuorisoalan organisaatioille on selkeästi tärkeä osa tätä prioriteettia. 3. YHTEISTÄ KANTAA KOSKEVAT KOMMENTIT 3.1 Parlamentin ensimmäisessä käsittelyssä ehdottamien tarkistusten tarkastelu: 3.1.1 Komission kokonaisuudessaan tai asiasisällöltään hyväksymät tarkistukset, jotka on sisällytetty yhteiseen kantaan: - Johdanto-osan 2 kappaleeseen tehty tarkistus 1, jossa selitetään yksityiskohtaisesti, miten valtiosta riippumattomat nuorisojärjestöt voivat auttaa vastaamaan Laekenin julistuksessa esiin tuotuihin haasteisiin. - Johdanto-osan 3 kappaleeseen tehty tarkistus 2, johon sisältyy viittaus valkoista kirjaa "EU:n nuorisopolitiikan uudet tuulet" käsittelevään Euroopan parlamentin antamaan mietintöön. - Johdanto-osan 4 kappaleeseen tehty tarkistus 3, jolla lisätään viittaus eurooppalaista hallintotapaa koskevaan valkoiseen kirjaan. - Johdanto-osan 6 kappaleeseen tehty tarkistus 5, jolla lisätään viittaus Euroopan nuorisofoorumin edustusrooliin suhteessa kansainvälisiin instituutioihin ja sisällytetään tekstiin ajatus siitä, että valtiosta riippumattomat nuorisojärjestöt tarjoavat nuorille vapaamuotoista opetusta, koulutusta ja tietoa ja muodostavat verkostoja, jotka edustavat Euroopan laajuisesti toimivia yleishyödyllisiä järjestöjä. - 1 artiklan 2 kohtaan tehty tarkistus 7, jolla täydennetään kuvausta valtiosta riippumattomien nuorisojärjestöjen toiminnalta odotetuista tavoitteista. - 3 artiklan 2 kohtaan tehty tarkistus 9, jolla korvataan virke "Ohjelman toimiin voivat osallistua..." virkkeellä "Ohjelmaan voivat osallistua...". - 4 artiklaan tehty tarkistus 10, jolla rajataan ehdotuspyynnön perusteella toiminta-avustusta hakevien ryhmä yleistä eurooppalaista etua nuorisoalalla edistäviin kansainvälisiin valtiosta riippumattomiin nuorisojärjestöihin. - Tarkistuksella 12 (liite) lisätään valtiosta riippumattomien nuorisojärjestöjen toimia koskevia yksityiskohtia. - Tarkistuksella 13 (liite) täsmennetään Euroopan nuorisofoorumin työn kuvausta. - Tarkistuksella 16 sisällytetään tekstiin komissiolle kuuluva velvoite antaa hakemuksen esittäjille mahdollisuus korjata muotovirheitä tietyn ajan kuluessa hakemuksen esittämisestä. - Tarkistuksella 17 sisällytetään tekstiin komissiolle kuuluva tehtävä kertoa Euroopan parlamentille säännöllisesti ohjelman täytäntöönpanosta. - Tarkistuksella 20 sisällytetään tekstiin toiminta-avustusten saajille kuuluva velvoite ilmoittaa EU:n tuesta näkyvästi esimerkiksi www-sivuillaan tai vuosikertomuksessaan. 3.1.2 Komission kokonaisuudessaan, osittain tai periaatteessa hyväksymät tarkistukset, joita ei ole sisällytetty yhteiseen kantaan: 5 osa 3, 11, 14, 18 ja 19 Koska kyseiset kolme toimielintä pääsivät 24. marraskuuta 2003 pidetyssä sovittelukokouksessa sopimukseen talousarviosta (13 miljoonaa euroa) ja koska se on jo sisällytetty yhteiseen kantaan, tarkistus 11 ei ole enää relevantti. Tarkistuksen 5 osa 3, jossa pidetään valtiosta riippumattomien nuorisojärjestöjen toimia yleisen eurooppalaisen edun mukaisina, jolloin tuensaajat olisi vapautettava toiminta-avustuksen vähennysperiaatteesta. Tarkistus 14, jolla lisätään Euroopan nuorisofoorumin talousarviota. Tarkistukset 18 ja 19 sekä tarkistuksen 5 osa 3, jotka liittyvät asteittaisen vähentämisen periaatteen poistamiseen, hyväksyttiin periaatteessa. Marraskuun 13. päivänä 2003 pidetyissä kolmikantaneuvotteluissa vahvistettiin, että asteittaisen vähentämisen periaate on säilytettävä varainhoitoasetuksen mukaisena. 3.2. Neuvoston yhteinen kanta Komissio voi hyväksyä yhteisen kannan tekstin, koska siinä noudatetaan suurelta osin komission alkuperäistä ehdotusta ja otetaan pääosin huomioon parlamentin ehdottamat ja komission hyväksymät tarkistukset. Neuvoston tekstiin tekemät lisäykset, jotka on sisällytetty neuvoston yhteiseen kantaan: - 7 artiklassa maininta siitä, että neuvostolle (Euroopan parlamentin ohella, kuten parlamentin tarkistuksessa 17 mainitaan) on tiedotettava ohjelman täytäntöönpanosta - viittaus liitteen 2.1.1 kohdassa siihen, että Euroopan nuorisofoorumin on edustettava järjestöjä mahdollisimman laajalti - mahdollisuus, että organisaatioiden osarahoitus voidaan antaa "kokonaan" luontoissuorituksina (liitteen 2.1.3. ja 2.2.3 kohta) - joitakin tekstiä selventäviä sanamuodon muutoksia. Komissio hyväksyy nämä muutokset ja lisäykset yhteiseen kantaan, koska ne parantavat ja selventävät alkuperäistä ehdotusta. 4. PÄÄTELMÄT Komissio katsoo yhteisen kannan tekstin muodostavan hyvän perustan Euroopan parlamentin ja neuvoston päätökselle. Marraskuun 24. päivänä pidetyn talousarviota käsitelleen sovittelukokouksen mukaisesti perussäädökseen olisi kuitenkin lisättävä oikeusperustan hyväksymistä edeltävän ajan kattavat siirtymälausekkeet seuraavasti: "Vuonna 2004 myönnettyjen avustusten osalta tukikelpoisuuskausi voi alkaa 1 päivänä tammikuuta 2004 siltä osin kuin menot eivät ole aiheutuneet ennen avustushakemuksen jättämispäivää eikä ennen avustuksen saajan budjettivuoden alkamispäivää. Vuonna 2004 voidaan poiketa velvoitteesta, jonka mukaan sopimus on allekirjoitettava viimeistään neljän kuukauden kuluttua avustuksen saajan budjettivuoden alkamispäivästä ja josta säädetään Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 112 artiklan 2 kohdassa, siinä tapauksessa että avustuksen saajan budjettivuosi alkaa ennen 1. maaliskuuta. Tällöin toiminta-avustusta koskevat sopimukset tulee allekirjoittaa viimeistään 30 päivänä kesäkuuta 2004."